CELEX: 62020TN0525
Language: et
Date: 2020-08-14 00:00:00
Title: Kohtuasi T-525/20: 14. augustil 2020 esitatud hagi – ITD and Danske Fragtmænd versus komisjon

16.11.2020   
            
            
               ET
            
            
               Euroopa Liidu Teataja
            
            
               C 390/38
            
         
      14. augustil 2020 esitatud hagi – ITD and Danske Fragtmænd versus komisjon
      (Kohtuasi T-525/20)
      (2020/C 390/55)
      Kohtumenetluse keel: inglise
      
         Pooled
      
      
         Hagejad: ITD, Brancheorganisation for den danske vejgodstransport (Padborg, Denmark) ja Danske Fragtmænd A/S (Åbyhøj, Denmark) (esindaja: advokaat L. Sandberg-Mørch)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 12. mai 2020. aasta otsus C(2020) 3006 final riigiabi asjas SA. 52489 (2018/FC) – Taani, ning riigiabi asjas SA. 52658 (2018/FC) – Rootsi (väidetav riigiabi PostNord Logisticsile);
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagiavalduse põhjendamiseks tuginevad hagejad ühele väitele, mille kohaselt rikkus komisjon oma kohustust algatada ametlik uurimismenetlus.
      
                  —
               
               
                  Hagejad viitavad sellele, et esialgse uurimismenetluse pikkus ja asjaolud kujutavad endast tõsiseid probleeme.
               
            
                  —
               
               
                  Hagejad leiavad lisaks, et kostja jättis piisavalt ja täielikult analüüsimata kapitalisüsti süükspandavuse, ning eelkõige, et:
                  
                              —
                           
                           
                              analüüs ei olnud piisav ega täielik, kuna komisjon ei lähtunud täpsetest, usaldusväärsetest ja järjepidevatest andmetest;
                           
                        
                              —
                           
                           
                              väga problemaatiline on asjaolu, et komisjon eksis, kui ta jõudis järeldusele, et otsuse kapitalisüsti tegemiseks võttis vastu PostNord Group AB;
                           
                        
                              —
                           
                           
                              väga problemaatiline on asjaolu, et komisjon eksis, kui ta jõudis järeldusele, et Taani ja Rootsi riigile ei saa süüks panna PostNord AB juhatuse otsust kapitalisüsti tegemise kohta.
                           
                        
            
                  —
               
               
                  Hagejad leiavad lõpuks, et piisavalt ega täielikult ei ole analüüsitud PostNord Logisticsi kulude ristsubsideerimist Post Danmark A/S-i poolt.